sasicodes/solvari-1 huggingface dataset:
என் மகனுக்கு அடிக்கடிச் சொல்லுவதும்....வாயில் பாசிட்டிவ் வார்த்தைகளே வர வேண்டும் என்று...கெட்ட வார்த்தைகள் தவறிக் கூட வரக்கூடாது என்று...கில்லர்ஜி நீங்கள் சொல்லியிருப்பது போல நம் எண்ணங்களும் உட்பட... இப்படி அரசியல் வாதிகளை அழைத்து திருமணம் செய்வதற்கு சீர்திருத்தக் கல்யாண்ம் என்ற பெயராமே சட்டப்படிசெல்லுமா சொல்வதெல்லாம் பலித்துவிட்டால்..என்னாகும் நண்பரே.. அது பலிக்காது என்பதால்தான் எவ்வளவு அக்கப்போர்கள்... கழுதைகுட்டிக் கல்யாணம்.. பப்பிக்குட்டிக் கல்யாணம் பற்றியே பேசுறீங்களே.. எப்போதான் கேள் உம்ம் போய் உம் கல்யாணம் பற்றிப் பேசப்போறீங்க ஹா ஹா ஹா படத்துக்குச் சொன்னேன்... திராவிடக் கட்சிகள் ஏற்படுத்திய கலாசார சீரழிவுகளில் இதுவும் ஒன்று.
இப்பதிவின் கருத்துக்களைதான் இதைத்தான் நான் வேண்டாத பேச்சு என்று முந்தைய கருத்தில் சொல்லியிருக்கேன்....நல்லா சொல்லிட்டீங்க கில்லர்ஜி.
எனினும் ஒருசிலருக்கே காய்ச்சல் தொற்று ஏற்பட்டதாகவும் அவர்கள் வைத்தியசாலையில் அனுமதிக்கப்பட்டுள்ளதாகவும் தெரிவித்துள்ள கல்லூரி அதிபர் விடையங்களை மூடிமறைக்க முயல்வதாக குற்றஞ்சாட்டப்பட்டுவருகிறது.
எனது எண்ண ஓட்டங்களைப் பகிர்ந்து கொள்ளும் இவ் வேளையில் என்னைப் பற்றியும் நான் சார்ந்துள்ள அரசியல் அமைப்புகள் பற்றியும் குறிப்பிட்டாக வேண்டும்.
கூடுதலாக ஒருபால் உறவில் உள்ளவர்கள் மாற்றுப் பாலினத்தவர் அரவானிகள் நடுவண் பாலினத்தவர் என்று தம்மை அடையாளப்படுத்திக் கொள்பவ ரோடும் அவர்கள் சார்ந்து இயங்கும் அமைப்புகளோடும் செயல்பட்டு வருகிறேன்.
இந்தியாவில் பெண்ணிய இயக்கங்கள் கடந்து வந்த பாதைகளில் காலூன்றியும் சகதோழிகளின் அரசியல் முயற்சிகள் சாதித்தவற்றைப் பற்றிக் கொண்டே இவ்விவாதத்தை முன் எடுத்துச் செல்கிறேன்.
பெண்ணிய இயக்கங்களின் பெண்ணியத்தின் தனித்தன்மையை கோடிட்டுக் காட்டியே எனது வாதங்களை முன் வைக்க விரும்பு கிறேன் பெண்ணியலாளர்கள் இயக்கங்கள் என்று நான் குறிப்பிடும் போது வெவ்வேறு அரசியல் நிலைப்பாடு உடையவர் களை குறிப்பிடுவதாகவே கொள்ள வேண்டும்.
மார்க்சிய பெண்ணியம் தலித் பெண்ணியம் சோசலிச பெண்ணியம் வெறும் பெண்ணியம் என்று பல்வேறு அரசியல் நிலைகளில் நிற்கும் பெண்களை இயக்கங்களை இச்சொற்கள் கொண்டு சுட்டுகிறேன்.
பாலினம் சாதி சமயம் வர்க்கம் இனம் ஆகியன இணைந்தும் ஒன்றை மற்றொன்று சார்ந்தும் ஒன்றோடு ஒன்று முரண்பட்டும் நம்மை நமது சுயங்களை கட்டியமைகின்றன என்ற போதிலும் இவை அனைத்தும் சந்திக்கும் முரண்படும் புள்ளிகளையும் தருவாய்களையும் இனங்காணவும் ஆராயவும் எல்லா அரசியல் சமுதாய இயக்கங்களும் முன்வருவதில்லை.
எடுத்துக் காட்டாக தொழிலார் இயக்கங்கள் சாதிஎதிர்ப்பு இயக்கங்கள் போன்றவை சமூக இயக்கங்களாக செயல்படுன்றன என்றாலும் அவை தங்களுக்கான குறிப்பிட்ட பிரச்சனைகளாக சிலவற்றை அடையாளபடுத்தி அவற்றின் ஒரு பகுதியாகவே பெண்கள் பிரச்சனையை அணுகுகின்றன.
மாறாகப் பெண்ணிய அரசியலோ இந்தப் பல்வேறு விதமான அடையாளங்கள் இணையும் மாறுபடும் முரண்படும் இடங்களையும் தருணங்களையும் புரிந்துணர்ந்து செயல்பட விழைகிறது.
மேலும் பாலினம் பாலியல்பு தொடர்பான இவ்வியக்கங் களின் நுண்மையான அரசியல் சாதிஎதிர்ப்பு வர்க்க முரண்பாடுகள் ஆகியனவற்றுக்குப் போதுமான முக்கியத்துவம் அளிப்பதில்லை என்ற விமர்சனமும் உண்டு.
அதாவது பாலினம் பாலினப் பாகுபாடு ஆகியவற்றுக் கும் மற்ற சமுதாய அடையாளங்களுக்கும் இடையிலான உறவுகளை ஆராய அறிய விமர்சிக்க பெண்ணியலாளர்கள் தயாராகவே உள்ளனர்.
ஒடுக்கப்பட்டப் பெண்களின் பிரத்யேக பிரச்சனைகளைக் கருத்தில் கொள்ள வேண்டியதன் தேவையை பெண்ணியலாளர்கள் முக்கி முனகி காலதாமதமாகவேனும் ஏற்றுக் கொண்டு செயல்பட முயற்சித்து வருகின்றனர் என்பதையும் இங்குப் பதிவு செய்ய விரும்புகிறேன்.
இது போலவே நிர்பந்திக்கப்பட்ட பாலுறவுகளை கடந்த உறவுகளில் வாழ்பவர்கள் ஆண் பெண் அடையாளங்களை தவிர்த்த வேறு பாலின அடையாளங்களை ஏற்றுள்ளவர்கள் ஆகியோரின் தேர்வுகளில் பொதிந்துள்ள அரசியலின் நியாயத்தைப் பெண்ணிய லாளர்கள் படிப்படியாக ஏற்றுக் கொண்டுள்ளனர்.
இதனால்தான் பெண்ணிய அறிவு மரபுகள் அரசியல் ஆகியன பாலியல் தொடர்பான அரசியல் செயல்பாடுகளில் இறங்கியுள்ளோருக்கு ஆதர்சமானவையாக உள்ளன என்கிறார் பெண்ணிய சிந்தனையாளர் சயானிகா ஷா.
பாலியல்பு என்பதை இச்சை நாம் விரும்பி ஏற்கும் ஒன்று அந்நியோன்னியம் நமது அந்தரங்கத்துக்குரியது கூட்டுணர்வு கூட்டுவாழ்க்கைக்கு ஆதராமாக இருக்கக்கூடியதுஆகியவற்றுடன் தொடர்புடையதாக விளங்கிக் கொள்ளலாம்.
அதே சமயம் பாலியல்பு என்பது அதிகாரம் என்பதுடனும் தொடர்புடையதாகும் வர்க்கம் ஜாதி பாலின பாகுபாடு இனம் குலம் சலுகை ஆகியவற்றைப் பொறுத்தே பாலியல்புக்கான இலக்கணம் கற்பிக்கப்படுகிறது.
அதிகாரத்தில் இருப்போரின் எதேச்சதிகாரத்தை நியாயப்படுத்துவதாகவும் அதை இயல்பான தாகக் காட்டவும் அவர்களுக்கு வாய்த்துள்ள சலுகை அது பிறப்புபாற்பட்டதாக இருக்கலாம் உடைமை தரும் மிடுக்காகவும் இருக்கலாம்.
இவ்வகையில் சமுதாயத்தில் இயல்பானதாக அறியப்படும் பாலுறவுகளுக்குக் குறிப்பாக ஆண்பெண் உறவு மணஉறவு என்பன போன்ற உறவுகளுக்கு சில சலுகைகள் உண்டு.
முறையான உறவுகளுக்கு எந்தளவு மதிப்பும் மரியாதையும் வழங்கப்படு கின்றதோ அந்தளவுக்கு அந்த இயல்புக்குள் வராத உறவுகள் தூற்றப்படுகின்றன ஒடுக்கப்படுகின்றன.
பெண் மீதான வன்முறை பற்றி பேசியுள்ள அளவுக்கு ஆணாதிக்க சமுதாயத்தில் பெண்களின் கையறு நிலை குறித்து வாதம் புரிந்த அளவுக்கு இயல்பற்றவையாகவும் முறையற்றவையாகவும் அறியப்படும் உறவுகளில் இருப்போரின் நிலைமை குறித்து நாம் பேசுவது கிடையாது.
வட இந்திய கிராம சமுதாயங்களில் வழங்கும் திருமண வாழ்க்கைக் குறித்து ப்ரேம் சௌத்திரி என்பவர் ஆராய்ந்துள்ளார் குடும்பம் குடும்ப உறவுகள் குறிப்பாக கொள்வினை கொடுப்பினை உறவுகள் சாதி சமுதாயம் ஆகியவற்றின் பின்னணியில் இவ்வாய்வினை அவர் மேற்கொண்டுள்ளார்.
திருமண உறவுக்குள்ள வரம்புகள் கட்டுப்பாடுகள் விதிகள் இவை மூலம் நிலைநிறுத்தப்படும் பாலினப் பாகுபாடு சாதிய ஏற்றத்தாழ்வு ஆதிக்க சாதிகளின் அதிகாரம் முதலியவற்றை குறித்தும் அவர் விரிவாகவும் விளக்கமாகவும் தக்க ஆதாரங்க ளோடும் எழுதியுள்ளார்.
அவர் கையாண்டுள்ள முறைமையை பின்பற்றி சாதி குடும்பம் சமுதாயம் ஆகியவற்றின் பின்னணியில் பாலியல்பை வைத்து ஆராயும் போது முறையான உறவுகளை உயர்த்திப் பிடிப்பதன் பெயரில் முறையற்றவையாக கருதப்படும் உறவுகள் எவ்வாறு புறந்தள்ளப்படுகின்றன இல்லாமல் போய் விடுகின்றன உரிமைகள் இழந்தவையாக ஆக்கப்படுகின்றன என்பதை எடுத்துக்காட்ட முடியும்.
மேலும் முறையானவையாகக் கருதப்படும் உறவுகள் எவ்வாறு எதன் பொருட்டு நிர்பந்திக்கப்படு கின்றன எவ்வாறு வன்முறையால் நிலைநிறுத்தப்படுகின்றன அவற்றை பெண்கள் ஏற்று வாழ்வதற்குத் தோதாக எத்தகைய கட்டுக்கதைகள் உருவாக்கப்படுகின்றன முறையான வாழ்க்கைக்கு ஒப்புதல் தெரிவித்து வாழும் பெண்களின் அவஸ்தைகள் எவ்வாறு அவர்களை தியாகிகளாக முன்மாதிரிகளாக உருமாற்றுகின்றன என்பதையும் இத்தகைய ஆய்வுகளைக் கொண்டு நிறுவ முடியும்.
இத்தகைய ஆய்வுகளை மேற்கொள்ளும் போது திருமணம் குடும்பம் ஆகியவற்றுக்கிடையிலான உறவு பற்றி மாறுபட்ட புரிதல்களை நாம் பெறுவோம் என்பதில் ஐயமில்லை.
குறிப்பாக திருமணம் என்பதன் தவிர்க்க முடியாத நீட்சிதான் குடும்பம் அது திருமணத்திலிருந்து இயற்கையாகவே உருவெடுத்தது என்பன போன்ற கருத்துகளை நாம் கேள்விக்கு உட்படுத்துவோம்.
அதாவது குடும்பம் என்பதன் வேறு பரிமாணங்களையும் சாதி பாலியல்பு ஆகியவற்றைச் சார்ந்த பரிமாணங்களையும் இத்தகைய ஆய்வுகள் அம்பலப்படுத்தும்.
இனி இக்கட்டுரையில் நான் மேற்கொண்டு வாதிட விரும்புவதாவது பெண்களின் வாழ்க்கை அவர்களுக்கு வாய்க்கும் வேலைகள் தொழில்கள் ஆகியன எவ்வாறு அவர்களது பாலியல்புபாற்பட்டதாகவே அமைகின்றன பாலியல்பு பற்றிய கட்டுக்கதைகளை அரசாங்கம் சட்டம் மதம் ஆகியன எவ்வாறு கற்பிக்கின்றன இவற்றின் கனத்தை பெண்கள் எவ்வாறு சமாளிக்கின்றனர் இவை விதிக்கும் அறக் கோட்பாடுகளை எவ்வாறு எதிர்கொள்கின்றனர் தங்களது வேட்கைகளை விருப்புவெறுப்புகளை எவ்வாறு வெளிபடுத்துகின்றனர் அந்நியோன்யம் ஆசை தங்களுக்கான சமுதாயம் என்பனவற்றை எவ்வாறு உருவாக்கிக் கொள்கின்றனர் ஆகியவை குறித்தும் இக்கட்டுரை ஆராய முற்படும்.
பார்களில் ஆடப்படும் கேளிக்கை நடனங்களால் ஈர்க்கப்பட்டு இளைஞர்கள் தந்தையர் கடுமையாக உழைத்துச் சம்பாதித்த பணத்தைச் செலவழிப்பதுடன் குற்றங்களில் ஈடுபடவும் துணிகின்றனர்.
பெண்களின் வாழ்வாதாரத்தைத் திருப்பிக் கொடு வேலை இல்லாத் திண்டாட்டம் பெருகி வரும் ஒரு காலக்கட்டத்தில் பெண்களின் தொழிலுரிமையில் குறுக்கிடாதே என்ற ரீதியில் கோரிக்கைளை முன்வைத்தனர்.
இவ்வாறு முழக்கமிட்டவர்கள் பார்களில் நடனமாடும் பெண்களின் வாழ்க்கைப் பற்றி அநேக செய்திகள் அறியப்படாததை உணர்ந்து அவர்களது வாழ்நிலைமை களைப் பற்றி ஒரு ஆய்வினை மேற்கொண்டனர்.
பாரில் நடனமாடும் பெண்களுக்கான தொழிற்சங்கம் ஒன்று சில பெண்ணிய அமைப்புகளை அணுகி இத்தகைய ஆய்வை மேற்கொள்ளுமாறு கேட்டுக் கொண்டதன் பெயரில் அவர்கள் இத்தகைய முயற்சியில் இறங்கினர்.
தங்களது சாதித்தொழிலின் இழிவிலிருந் தும் அது கோரும் பாலியல் ஒடுக்குமுறையிலிருந்தும் விடுபடுவதற் காகவே தமது ஊர்களை விட்டு மும்பைக்கு வேலை தேடி வந்தவர்கள்.
அதாவது அவர்கள் பார்த்த வேலையில் ஏதோவொரு சௌகரியம் அவர்களுக்கு வாய்த்திருந்தது வேலையை மாற்றி கொள்ள பிடிக்காத இடத்திலிருந்து நீங்கி வேறொரு இடத்துக்குச் செல்ல .... ஆணை மகிழ்விப்பதற்காக ஆண் நோக்கின் இச்சைகளுக்கு ஏற்ப இயங்க வேண்டிய சூழலில் அதையே தங்களுக்கு சாதகமாக்கிக் கொண்டு சமய சந்தர்ப்பத்திற்கு ஏற்றார் போல தங்களது மதிப்பைக் கூட்டி சம்பாதிக்கும் ஆற்றல் அவர்களிடம் இருந்ததும் ஆய்வினூடாக வெளிப்பட்டது.
மதுபானக் கடைகளில் நடனமாட தடை விதிக்கப்பட்டதால் தமது வாழ்வாதாரத்தை இழக்க நேர்ந்ததை தாம் நிற்கதிக்குத் தள்ளப்பட்டுள்ளதைப் பல பெண்கள் சுட்டிக்காட்டினர்.
பார்களில் பணி புரிய வரும் பெண்கள் தாங்களாகவேதான் இத்தகைய வேலைத் தேர்வை மேற்கொண்டுள்ளனர் என்பதை இவர்களால் ஏற்று கொள்ள முடியவில்லை.
தங்களுக்கு வாய்த்திருந்த சூழ்நிலைமைகளை இந்த பெண்கள் எவ்வாறு திறம்பட எதிர்கொள்கின்றனர் அச்சூழல் விடுக்கும் சவால்களை எவ்வாறு சமாளிக்கின்றனர் என்பன போன்றவற்றைக் குறித்து விவாதிக்க யோசிக்க இந்த பெண்ணிய அமைப்புகள் தயாராக இல்லை.
பார்களில் நடனமாடுவோரின் பிரச்சனை வேலை உரிமை பாலியல்புஅப்பாலியல்பை சார்ந்த தொழில் ஆகியனவற்றுடன் மாத்திரம் தொடர்புடையதன்று அது சாதி பிரச்சனையும் கூட.
எனவே இப்பெண்களின் வேலை உரிமையைப் பாதுகாப்பது என்பது அவர்களை இழிவான சாதித் தொழிலில் நீடிக்கச் செய்வதுக்கு ஒப்பாகும் என்றும் வாதிட்டனர்.
பார் நடனப் பெண்கள் பாலியல் தொழிலாளர்கள் அல்லர் விபச்சாரத்தில் ஈடுபடுகிறவர்கள் அல்லர் என்று அப்பெண்கள் கோபத்தோடு வாதிட்டாலும் இத்தடை உத்தரவு அவர்களைப் பாலியல் தொழில் செய்ய நிர்பந்திக்கும் என்பதையும் சுட்டிக் காட்டினர்.
ஆனால் பாலியல்பைப் பரிமாற்றுப் பண்டமாக பாவித்து அதற்கான பொருளாதார மதிப்பை பெறுவோர் உண்மையில் பலதரப்பட்டவர்கள் பார் நடனக் கலைஞர்கள் விளம்பர மாடலிங்க் செய்வோர் சினிமாவில் நடிப்போர் என்று இந்தப் பட்டியல் விரியும்.
பாலியல் தொழிலாளிகளின் வாழ்வனுபவங்களை யும் அவர்கள் தாங்கள் செய்யும் தொழிலைப் பற்றி கொண்டுள்ள பார்வையையும் இன்னும் நாம் சரிவர புரிந்துணரவில்லை.
ராஜேஸ்வரி சுந்தர்ராஜன் என்ற ஆராய்ச்சியாளர் பெண்ணிய வாதிகளின் நிலைபாடுகளில் உள்ள சிக்கல்களைப் பின்வருமாறு விளக்குகிறார்.
பெண்ணியலாளர்கள் தங்களை இரட்சகர்களாகவும் பாலியல் தொழிலாளிகளை தமது கருணையை எதிர்பார்த்து வாழும் பாதிக்கப்பட்டவர்களாகவும் அடையாளப்படுத்துவது பிரச்சனைக் குரியதாகும்.
இரண்டாவதாக பாலியல் தொழில்புரிவோரின் மன ஓட்டம் தேர்வு செய்யும் ஆற்றல் என்னவாக உள்ளன அவர்களால் எந்தளவுக்குச் சுயாதீனமாக செயல்பட முடிகிறது என்பன தொடர்பாகப் பெண்ணியலாளர் எழுப்பும் கேள்விகளுக்கான பதில்களிலும் போதிய தெளிவு இல்லை என்பது மற்றொரு பிரச்சனையாகும்.
மூன்றாவதாக பெண் உழைப்பு பாலியல்பு இவை இரண்டும் இயங்கும் பொது வெளி ஆகியவற்றுக் கிடையிலான உறவுகள் குறித்து பெண்ணியவாதிகள் இன்னும் ஆழமாக சிந்திக்க வேண்டியுள்ளது.
திருமண உறவைக் கடப்பதன் தேவையையும் கடந்து செல்வதன் நியாயத்தையும் பெண்கள் ஒன்றுக்கு மேற்பட்ட நபர்களுடன் பாலுறவு கொள்வதும் குறித்தும் இவர்கள் விவாதிப்பதில்லை.
திருமணம் ஏன் மரியாதைக்குரியதாய் உள்ளது பாலியல் தொழில் கேடுகெட்டதாய் அறியப்படுகிறது என்பன போன்ற கேள்விகளை இவர்கள் எழுப்புவது வழக்கம்.
தேவதாசி ஜோகினி மாத்தம்மா என்ற பெயர்களில் பிற்படுத்தப்பட்ட தாழ்த்தப்பட்ட பெண்கள் பாலியல் அடிமைகளாக ஆக்கப்படுகின்றனர் என்று இவர்கள் வாதிடுகின்றனர்.
இந்த மூன்றாம் சாரார் விபச்சாரம் ஒழிக்கப்பட வேண்டும் அல்லது தொழிலாகப் பாவிக்கப்பட வேண்டும் என்ற வாதங்களுக்குள் அதிகம் போவதில்லை.
மாறாக பாலியல் தொழிலுக்குட்படுத்தப்பட்ட ஒடுக்கப்பட்ட சாதிகளைச் சேர்ந்த பெண்களின் கதைகளினூடாகவும் வரலாற்றினூடாகவும் பயணித்து அவர்களது அனுபவங்களைப் பொதுவில் வைத்து பேச முற்படு பவர்களாக உள்ளனர்.
பாலியல்பு பெண்களின் உழைப்பு ஆகியனவற்றுக்கு நாம் தரும் மதிப்பு சன்மானம் அவற்றை நாம் புரிந்து கொள்ளும் விதம் ஆகியன சம்பந்தப்பட்டவர்களின் சாதி வர்க்க நிலைகளால் தீர்மானிக்கப்படுவதைப் பார்களில் நடனமாடும் பெண்களும் சுட்டிக் காட்டியுள்ளனர்.
ஆனால்அவளைப் போல ஆனால் சினிமாவிலல்லாமல் நிஜ வாழ்வில் நாங்கள் ஆடும் போது அதுவும் வயிற்றுப் பிழைப்புக்காக ஆடும்போது அதை யாராலும் ஏற்றுகொள்ள முடிவதில்லை என்ற கேள்வியைப் பார்களில் ஆடும் பெண்கள் எழுப்பியுள்ளனர்.
இவ்வாறு பொதுவில் இயங்கும் உடல்களின் சாதி நிறம் சமுதாய அந்தஸ்து மணத் தகுதி ஆகியவற்றைக் கொண்டே அவை பிரச்சனைக்குரிய உடல்களா அல்லது ரசனைக்கும் போற்றுதலுக்கும் உரிய உடல்களா என்பது தீர்மானிக்கப்படு கின்றன.
மணவாழ்வில் துலங்கும் பாலியல்பு பாலுறவு ஆகியனவற்றுக்குள்ள மதிப்பைக் கொண்டுதான் மணவாழ்வுக்குள் வராதவர்களின் பாலியல்புக்கான மதிப்பு நிர்ணயிக்கப்படுகிறது.
பார்களில் நடனமாடும் பெண்களைப் பற்றிக் குறிப்பிடும் பொழுது ஒரு சோசலிச பெண்ணியலாளர் கூறியதாவது பார் டான்ஸ் செய்யும் பெண்களின் ஆட்டத்தில் மயங்கி அதற்காக பணம் செலவழிக்கும் ஆண்கள் தங்கள் மனைவிகளுக்காக எதையும் செய்வதில்லை.
அதாவது குடும்பத்தைப் பேணுதல் மனைவியின் உரிமைகளைப் பாதுகாத்தல் என்பன போன்ற செயல்பாடுகளின் பெயரில் ஆயிரமாயிரம் ஏழைப் பெண்களின் தொழில் உரிமை பறிக்கப்படுவது நியாயமானதே என்று இவர் சொல்லாமல் சொல்கிறார்.
ஆண்களின் நடவடிக்கைகள் அவர்களைச் சார்ந்து வாழும் பெண்களைப் பாதிக்கின்றன என்பது உண்மைதான் என்றாலும் அத்தகைய பாதிப்பு மட்டுமே இங்கு முக்கியமானதாக அடையாளப்படுத்தப்படுகிறது.
அரசு நடுத்தர வர்க்கத்தினர் ஆதிக்க சாதியினர் ஆகியோரின் அக்கறைக்குப் பாத்திரமான இந்த ஆண் மையப்பட்ட இல்லறமானது இல்லறத்துக்கு உட்படாத வர்களை மனிதர்களாகவே கருதுவதில்லை.
கூடவே எது தொழில் எது தொழில் அல்ல எது சேவை எது மரபு எது கலை எது ரசனை என்ற ரீதியில் பாலியல்பு பாலுறவுகள் குறித்த வாதங்களை இவை தரம் பிரிக்கின்றன.
பாலியல் தொழில் குறித்த பெண்ணிய புரிதல்கள் ஒருபுறமிருக்க அந்நியோன்யம் பாலியல்பு வன்முறை ஆகியன ஒன்றோடு மற்றொன்று பின்னிப்பிணைந்துள்ளதன் நுணுக்கங்களும் பெண்ணியவாதிகளின் கவலையார்ந்த கவனத்தை ஈர்த்துள்ளன.
வன்முறைக்கு ஆட்படுத்தப்பட்ட பழகிவிட்ட பெண்கள் வன்முறையார்ந்த உறவுகளிலிருந்து விடுபட அத்தகைய வன்முறையை எதிர்கொள்ள ஆலோசனைகளை வழங்கியுள்ளனர்.
என்றாலும் நெருக்கம் காதல் அந்நியோன்யம் ஆகியனவற்றைச் சார்ந்த அனுபவங்களைக் குறித்த தமது புரிதல்களைப் பொதுவில் வைத்துப் பேச அவர்கள் முற்படவில்லை.
இன்னும் சொல்லப் போனால் குறிப்பிட்ட பிரச்சனைக்குத் தீர்வு காணுதல் அதை அரசியல்படுத்துதல் இவற்றைச் செய்து முடிக்க சட்டத்தை நாடுதல் என்றரீதியில்தான் பெண்ணியவாதிகள் சிந்தித்துச் செயல்பட்டு வந்துள்ளனர்.
இவ்வாறு நமக்கான இடத்தில் நம்மால் பேசப்பட்டவற்றைப் பொது உரையாடலாக நாம் வளர்த்திருந்தால் நெருக்கம் அந்நியோன்யம் குறிப்பாக பெண்ணியமும் பெண்ணிய செயல்பாடுகளும் சாதித்துள்ள தோழமை சிநேக இன்பம் ஆகியவற்றைப் பற்றிய பார்வையைப் பொது புத்தியில் பதியச் செய்திருக்கலாம்.
நாம் இவ்வாறு செய்யாததால் ஆண்கள் பெண்கள் மீது செலுத்தும் வன்முறையி னூடாக வெளிப்படும் காதல் ஆசை வேட்கை ஆகியனவற்றுக்கு இல்லாத நியாயங்கள் சொல்லப்படுகின்றன.
அடிக்கிற கைதான் அணைக்கும் அடிச்சாலும் உதைச்சாலும் அவன் புருஷன்தான் வலி இல்லாத காதல் கிடையாது இன்னிக்கு அடிப்பேன் நாளைக்கு அணைப்பேன் உரிமை இருக்கு அடிக்கிறாரு அக்கறை உள்ள இடத்துலதான் ஆக்கிரோஷமும் இருக்கும் என்பன போன்ற வசனங்கள் ஆண்களின் வன்முறையார்ந்த செயல்பாடுகளுக்கு நியாயம் சேர்க்கின்றன.
மேலும் பெண்ணிய சமூகவியலாளர் கல்பனா கண்ணபிரான் குறிப்பிடுவது போல ஆண்களின் இந்த நடத்தைமுறைச் சரியானதே நியாயமானதே என்பதை அரசு சமயம் சாதி பொது அறம் ஆகிய அனைத்துமே தத்தம் அளவில் தமக்கேயுரிய வகையில் பொதுவில் வைத்துத் தொடர்ந்து உறுதி செய்கின்றன.
ஆணும் பெண்ணும் பாலுறவு கொண்டு வாழும் திருமண வாழ்க்கையில் அவர்களால் சுயேச்சையாக சுதந்திரமாக தமது பாலியல் விருப்பங்களை காதலை தேவையை வெளிபடுத்த முடிகிறதா?
கௌரவம் என்பது ஒரு புறமிருக்க நமது சமுதாயத்தில் இளம் பெண்கள் வலுக்கட்டாயமாக மணஞ்செய்து கொடுக்கப்படுவதைக் குறித்துச் சமுதாயம் சாதிக்கும் நாசகார மௌனத்தை நாம் எப்படிப் புரிந்து கொள்வது?
திருமணம் என்பது குறித்து நமக்கு இத்தனைக் கேள்விகள் இருக்க ஒரு பால் உறவாளர்கள் தாமும் திருமணஞ் செய்து கொள்ள வேண்டும் என்று கோரிக்கை விடுக்கும் போது அதை நாம் எப்படி புரிந்து கொள்ளப் போகிறோம்?
பொதுவாக திருமண முறிவு அல்லது விவாகரத்து என்று வரும்போது மணமுறிவுக்கு யார் காரணம் அவரது எந்த செய்கை முறிவுக்கு வழிவகுத்தது என்பதை இனங்கண்ட பிறகே தீர்ப்பு வழங்கப் படுவது வழக்கம்.
அதாவது ஏதோவொரு தவறு நிகழ்ந்து விட்டதால்தான் மணவாழ்க்கை முறிந்து விட்டது என்ற புரிதலின் அடிப்படையில்தான் தீர்ப்பு வழங்கப்படும்.
சரி செய்யவே முடியாதபடிக்குத் திருமண வாழ்வில் முறிவு ஏற்பட்டுவிட்டது என்பதன் அடிப்படையில் விவாகரத்துக் கோரலாம் இத்தகைய காரணத்தின் பெயரில் விவாகரத்து வழங்கப்பட வேண்டும் என்று இக்குழுக்கள் கூறிவருகின்றன.
பொருளாதார ரீதியாக கணவனைச் சார்ந்திருப்பதாலும் புகுந்த வீட்டை விட்டால் வேறு புகலிடம் இல்லை என்ற காரணத்தி னாலும் புகுந்த வீட்டில் தொடர்ந்து வாழ தனக்கு உரிமையுள்ளது என்று சிலர் எண்ணுவதாலும் சாரமற்ற சீர்குலைந்த வாழ்க்கையில் பல பெண்கள் தொடர்கின்றனர்.
மனைவி குழந்தைகள் ஆகியோரின் சொத்துரிமையையும் திருமணத்துக்குப் பிறகு வாழும் வீட்டில் தொடர்ந்து வாழ மனைவிக்குரிய உரிமையை யும் பத்திரப்படுத்திக் கொடுக்கக் கூடிய சட்ட மாற்றங்களைப் புதிய மணமுறிவு சட்ட திருத்தத்துடன் இணைக்க இவர்கள் விரும்பு கின்றனர்.
மேலும் திருமண வாழ்க்கை குடும்பம் ஆகியவற்றைக் கட்டிக் காக்க மனைவி செலுத்தும் உழைப்புக்கான அங்கீகாரம் வழங்கப்பட வேண்டும் என்றும் இவர்கள் வாதிடுகின்றனர்.
இந்த விவாதங்களில் துலங்கும் உண்மை இதுதான் பெண்ணைப் பொறுத்த வரை திருமணம் செய்து கொள்வதன் மூலமே அவள் தனக்கான பொருளாதார பாதுகாப்பைப் பெறுகிறாள்.
அதாவது அவளுக்கு மணம் முடித்து வைப்பவர்கள் அவளை ஒருத்தன் கையில பிடித்துக் கொடுப்பதன் மூலம் இத்தகைய பாதுகாப்பை ஏற்படுத்தித் தர முடியும் என்று எண்ணுகின்றனர்.
ஆணைச் சார்ந்து அவனுடைய பொருளாதார அதிகாரத்தை அண்டி வாழ வேண்டிய சூழலில் பெண்ணுடைய பாலியல்பு எவ்வாறு கட்டமைக்கப்படுகிறது என்ற கேள்வியை நான் எழுப்ப விரும்புகிறேன்.
சமுதாயத்தின் ஏனைய பிரிவினரும் தம்மை உயர்த்திக் கொள்ள விழையும் இந்தக் காலகட்டத்தில் அனைவருடைய ஆசை அபிலாஷைகள் கூரையை எட்டும் தருணத்தில் நுகர்தல் என்ற செயல்பாடு மட்டுமே அனைவரையும் ஈர்க்கக்கூடியதாக உள்ள உலகில் புதுவிதமான இலட்சிய பெண் முன்மாதிரியாக நிறுத்தப் படுகிறாள்.
ஏன் தொலைக்காட்சிகளில் அரங்கேறும் டாக்ஷோக்கள் ரியாலிட்டி ஷோக்கள் என்பன போன்ற நிகழ்ச்சிகளும் கூட மணவாழ்வில் துலங்கும் காதலையும் தாம்பத்தியத்தையும் கொண்டாடுவதைக் காணலாம்.
பெண்களைக் காதலிகளாகவும் மனைவிகளாகவும் சிலாகித்துக் கொண்டாடும் இந்தப் போக்கானது அன்றாட வாழ்வு குடும்பம் ஆகியனவற்றில் தொழிற்படும் அசதியையும் சலிப்பையும் நயமான வகையில் மூடி மறைத்து மனைமாட்சியை அது காட்டும் முறையான காதலை ரசனைக்குரியவையாக காட்டுகின்றன.
ஆண்பெண் பாலுறவிற்கான நியாயம் இவ்வாறு கட்டமைக்கப் படும் சூழலில் பெண்களின் ஆசை விருப்பம் என்பன குறித்து வேறுவகைகளில் பேச முடியாததோடு அவர்கள் திருமண உறவுக்குள் பாலியல்ரீதியாகவும் பிற வகையிலும் தொடர்ந்து ஒடுக்கப்படும் அவதியுறும் அனுபவங்களைச் சொல்லும் கதைகளி லிருந்து மட்டுமே அவர்களது சொல்லப்படாத வேட்கைகளை நாம் உய்த்துணர வேண்டியுள்ளது.
அன்றாட தாம்பத்தியம் ஏற்படுத்தும் சலிப்பு எரிச்சல் ஆகியவற்றை வித்தியாசமாக எதிர்கொண்டுள்ள இரு முக்கிய நூல்களைக் குறித்து இங்குப் பேசுவது பொருத்தமாக இருக்கும்.
மலையாளக் கவிஞர் கமலா தாசின் சுயசரிதையையும் கேரளாவைச் சேர்ந்த பாலியல் தொழிலாளியான நளினி ஜமீலாவின் சுயசரிதையை யும் ஒப்பிட்டுப் பெண்ணிய வரலாற்றாசிரியர் ஜே.
தேவிகா கூறுவதாவது நடுத்தர வர்க்கத்தைச் சேர்ந்த கமலா தாஸ் உடல்சார் அனுபவங்களை குறிப்பாக உடலை வாட்டும் ஆசை வேட்கை காதல் உடலின் அழகு ஆகியவற்றைக் கவித்துவமான கற்பனை யார்ந்த வகையில் தனது எழுத்தில் வெளிபடுத்தியுள்ளார்.
அவ்வாறு செய்ததன் மூலம் அழகியலை முன்நிறுத்தி அழகற்ற சுவையற்ற தாம்பத்தியத்தைச் சவாலுக்கழைத்துள்ளார் வெற்றிகரமாக எதிர்கொண்டுள்ளார்.
உழைக்கும் வர்க்கத்தைச் சேர்ந்த நளினி ஜமீலாவோ அவர் சார்ந்திருக்கும் பாலியல் தொழிலை வெறும் வேலையாக பிற தொழில்களைப் போல அன்றாடம் பார்க்க வேண்டிய தொழில் என்ற ரீதியில் விவரித்துள்ளார்.
பாலியல் தொழிலின் அன்றாடத் தன்மையைச் சர்வ சாதாரணமாக விவரிப்பதன் மூலம் அதைச் சுற்றிப் பின்னப்பட்டுள்ள வக்கிரங்களையும் மாயைகளையும் சாரமற்றவையாக ஆக்கிவிடுகிறார்.
அதே சமயம் பாலியல் தொழிலுக்கு நேர்எதிரானதாக அதன் எதிர் நிலையாக நிறுத்தப்படும் இல்லறத்துக்குரிய ஒளிவட்டத்தையும் மங்கச் செய்து விடுகிறார்.
இல்லத்தரசிக்குரியதாக போற்றப்படும் பெருமிதத்தையும் விபச்சாரிக்கு என்று ஒதுக்கப்படும் வசைகளையும் ஒரு சேர புறந்தள்ளிவிடுகிறார்.
ஆணாதிக்க பெண்விரோத கருத்தியலும் பார்வையும் மேலோங்கியிருக்கும் சமுதாயத்தில் சுயாதீனமான அடையாளம் சுதந்திரமான காதல் ஆசை ஆகியவற்றை நோக்கிய தேடல்களாக இந்த இரு பெண்களின் பதிவுகளையும் கொள்ளலாம்.
தாம்பத்தியக் காதலைக் கொண்டாடும் இன்றைய வரலாற்றுக் சூழலில் மணவுறவை உள்ளடக்கிய ஆதிக்க சமுதாய உறவுகளிலிருந்து பெண்ணின் பாலியல்பை மீட்டெடுத்து மானுட விடுதலைக்கான ஆற்றலாக அதை மடைமாற்றம் செய்த பெண்ணிய முயற்சிகளை நினைவுகூர்வது அவசியம்.
ஆரம்பகால சோசலிஸ்டுகள் பெண்ணிய இயக்கங்கள் சாதிக்க நினைத்த இந்த விடுதலைப் பற்றிய கூட்டுநினைவு அற்றுப் போய்விட்ட சூழலில் இதை நாம் செய்ய வேண்டியுள்ளது.
பெண் விடுதலை குறிப்பாக பாலுறவில் பெண் பேண வேண்டிய சுயாதீனம் வர்க்கப் போராட்டத்துக்கும் பாலியல் விடுதலைக்கும் இடையிலான தொடர்புகள் என்பன போன்ற விஷயங்களில் ஆழ்ந்த அக்கறை செலுத்தின.
சோசலிச பெண்ணிய கருத்துகளை முதன்படுத்திய சுயமரியாதை இயக்கத்தைச் சேர்ந்த பெண்கள் காதல் அழகு கற்பு தாய்மை ஆகியவற்றை விமர்சனம் செய்தனர்.
தேவதாசி ஒழிப்புச் சட்டம் பெண்களின் மண வயதை உயர்த்திய சட்டம் ஆகியன குறித்து நடந்த விவாதங்களில் முழுமூச்சுடன் பங்கேற்றுப் பெண்களின் காதல் உரிமை பாலுறவில் அவர்களுக்குரிய இடம் அவ்வுறவில் அவர்கள் பேண விரும்பும் மாண்பு ஆகியன குறித்து விரிவாகப் பேசினர்.
ஆனால் இத்தகைய மாறுபட்ட புரட்சிகரமான மரபுகளைத் தாங்கிய வரலாறுகள் நமக்கு வாய்த்திருந்தாலும் பிற்போக்கான ஆணாதிக்க அரசியலும் அறவியலும்தான் நமக்கு இன்று எஞ்சி இருக்கின்றன.
பையர் திரைப்படம் வெளிவந்த போது அது நமது பண்பாட்டுக்கு பொருந்தாத இன்னும் சொல்லப் போனால் நமது பண்பாட்டுக்கு இழுக்கைக் கற்பிக்கக்கூடிய லெஸ்பியன் உறவைப் பிரதானப்படுத்துகிறது என்று இந்துத்துவ ஆதரவாளர்கள் குற்றஞ்சாட்டினர்.
தமிழ்நாட்டில் நடிகை குஷ்பூ தற்கால தமிழ் சமுதாயத்தில் திருமணத்துக்கு முன்னமே பெண்கள் பாலுறவு கொள்கின்றனர் என்று கூறிய போது அவர் தமிழ்க் கற்பைக் களங்கப்படுத்தி விட்டதாகக் கூறி களம் இறங்கியவர்கள் அவருக்கு எதிராக பல வழக்குகளைத் தொடுத்தனர்.
அறம் கண்ணியம் ஆகியவற்றைப் பாதுகாக்கிறோம் என்ற பெயரில் நடத்தப்படும் உரிமை மீறல்கள் வலதுசாரி அறங்காவலர்களின் தலைமையின் கீழ்தான் அரங்கேறுகின்றன.
சம்பந்தப்பட்ட நபர்கள் வயது வந்தவர்களாக இருப்பினும் அவர்கள் சுய விருப்பத்தின் பெயரில் இத்தகைய உறவில் ஈடுபட்டாலும் இந்த சட்டப் பிரிவின்படி அது குற்றமாகும்.
அவர்களைக் கைது செய்த காவல் துறையினர் அவர்கள் இயற்கைக்கு மாறான உறவுகளை ஊக்குவிக்கும்படியான செயல்களில் ஈடுபட்டிருந்ததாக குற்றஞ் சாட்டி கைது செய்தனர்.
முடிவில் வழக்கை விசாரித்த நீதிபதிகள் ஷாவும் முரளிதரனும் ஒருபாலுறவு கொள்ள விழையும் வயதுக்கு வந்தவர்கள் பரஸ்பர ஒப்புதலுடன் தமக்கான அந்தரங்க வெளியில் அத்தகைய உறவில் ஈடுபட்டால் அது குற்றமாகாது என்று தீர்ப்புரைத்தனர்.
இந்த வழக்கு தொடரப்பட்ட காலக்கட்டத்தில் தான் ஒரு பாலுறவில் உள்ளவர்கள் எப்படி வாழ்கின்றனர் அவர்கள் ஒளிந்தும் மறைந்தும் வாழ்வது ஏன் அவர்களுக்கு எதிராக புரியப்படும் வன்முறைகள் யாவை என்பன போன்ற விஷயங்கள் பொதுவில் வைத்துப் பேசப்பட்டன.
வயதுக்கு வந்தவர்கள் பரஸ்பர ஒப்புதலுடன் மேற்கொள்ளும் பாலுறவை மையமிட்டு அமைந்த இந்த தீர்ப்பு அனைவரும் சமத்துவமாகவும் மாண்புடனும் சுயாதீனமாகவும் சுதந்திரமாகவும் வாழ தமக்கான அந்தரங்க வாழ்க்கையை பின்பற்ற உரிமை உடையவர்கள் என்பதைத் தெளிவுப்படுத்தியது.
இந்த வழக்கில் சம்பந்தப்பட்டிருந்த உள்துறை அமைச்சகம் இத்தகைய பாலியல் அறம் என்ற ஒன்றை முன்நிறுத்தி அதன் அடிப்படையியே தனது வாதங்களைத் தொடர்ந்தது.
ஒருபாலுறவு என்பது இந்திய சமுதாயத்துக்கு ஒத்து வராது பொருந்தாது அதை இந்தியர்கள் ஏற்க மாட்டார்கள் ஏன் வெறுக்கவும் செய்வார்கள் பெரும்பான்மை மக்களுக்கு உவப்பற்றதாக உள்ள ஒன்றை அவர்கள் சகித்துக் கொள்ள மாட்டார்கள்.
பொது நன்மையை முன்னிட்டு இவர்களது உரிமைகள் குறிப்பாக சமத்துவம் கோரும் உரிமை யானது கட்டுப்படுத்தப்பட வேண்டும் என்பன போன்ற வாதங்களை உள்துறை அமைச்சகம் முன்வைத்தது.
தில்லி உயர் நீதி மன்றத் தீர்ப்பு பொது நன்மை பொது அறம் குறித்த அமைச்சகத்தின் வாதங்களை ஏற்கவில்லை பொதுவான ஒழுக்க நெறி விதிகள் என்பது அரசியலமைப்புச் சட்ட ஒழுக்க நெறிகளினின்றும் வேறுபட்டது.
நாட்டின் நலன் என்பது பற்றி முடிவு செய்ய ஆய்வுக்குள்ளாகும் ஒழுக்க நெறியானது அரசியலமைப்புச் சட்டத்தினுடயதாக இருக்க வேண்டுமே தவிர பொதுமக்கள் மத்தியில் பிரபலமாக இருக்கும் ஒழுக்க நெறி விதிகளாக இருக்க முடியாது.
அரசியல் சட்டம் கோரும் அறத்தைக் குறித்து அம்பேத்கர் மேலும் கூறியதாவது அரசியல் சட்டத்தின் வடிவத்துக்கு ஏற்றார் போல் நிர்வாகத்தின் வடிவமும் அமைய வேண்டும்.
நாம் சரிவர நிர்வாகம் செய்யாமல் போனால் நிர்வாக அமைப்புக்குரிய வடிவத்தை நாம் மாற்ற கெடுக்க எத்தனித்தால் அரசியல் சட்டத்தின் உள்ளுரைக்கு உள்ளார்ந்த பண்புக்கு எதிரான செயல்பாடுகளை மேற்கொண்டு அதற்கு ஏற்ப நடக்காமல் அதை சிதைப்பவராகி விடுகிறோம்.
காரணம் இந்திய சமுதாயத்தைப் பொறுத்தவரை சனநாயகமற்ற சமூக வாழ்வை அறிவிக்கும் அரசியல் மேல்பூச்சுதான் சனநாயகமே தவிர அது நமது சமூக வாழ்வில் ஆழ வேரூன்றிய பண்பல்ல.
அரசும் சமுதாயமும் நேரடியாகவோ மறைமுகமாகவோ செலுத்தம் வன்முறை கட்டுப்பாடு ஆகியவற்றிலிருந்து அனைத்து குடிமக்களையும் மீளச் செய்து அனைவரும் சரிநிகர் சமானமாக சமத்துவமாக வாழ நமது அரசியல் சட்டம் வழிவகுத்துள்ளது.
மேலும் நமது அரசியல் சட்டம் வேறுபாடுகளை அங்கீகரிக்கிறது கொண்டாடுகிறது மாறுபட்ட கருத்துடையவர் களைப் பாதுகாக்க கூடியதாக உள்ளது.
பாலியல் விருப்பம் என்ற ஒரு விஷயத்தின் காரணமாக ஒருபாலுறவாளர்களை அவதூறுக் குள்ளாக்குவது அல்லது குற்றவாளிகளாக ஆக்குவது அரசியல் சட்ட நீதிக்கு அறத்துக்கு எதிரானதாகும்.
ஒழுக்கநெறி சார்ந்த மனக்கொதிப்புகள் எவ்வளவுதான் பரவியிருந்தாலும் அவை தனிப்பட்ட நபர்களின் அடிப்படை உரிமைகளான சுய கௌரவம் மற்றும் தனிச்செயல்பாடுகள் போன்றவற்றைக் கட்டுப்படுத்தவோ தடை செய்யவோ போதுமான அடிப்படைக் காரணமாக இருக்க முடியாது.
சரியான முறைமை களின் படி அங்கீகரித்து ஏற்றுக்கொண்டதாக இருந்தாலும் அரசிய லமைப்புச் சட்டம் சார்ந்த ஒழுக்க நெறி விதிகள் தாம் கூடுதலாக மதிக்கப்பட வேண்டும்.
மீனா கோபால் அவர்கள் ஆங்கிலத்தில் எழுதிய இக்கட்டுரையை வ.கீதா மற்றும் சாலை செல்வம் ஆகியோர் தமிழில் மொழியாக்கம் செய்துள்ளனர் பெண்ணியச் சிந்தனைகளின் மீதான விழிப்புணர்வு பெண்ணிய கருத்துருவாக்கம் அதன் பரவலாக்கம் ஆகியவற்றுக்காக உருவாக்கப்பட்டது இத்தளம்.
தனி ஒருவன் படம் தெலுங்கு ஹிந்தியில் ரீமேக்கானால் மோகன் ராஜாவே இயக்குவாரா அல்லது வேறு இயக்குனர்கள் இயக்குவார்களா என்பது படத்தின் ரீமேக் விற்பனை முடிந்த பிறகே தெரிய வரும்.
நடிகர்களாகவோ நடிகைகளாகவோ இயக்குனர்களாகவோ இருந்துதமிழ்த் திரையுலகத்தில் வாரிசு நடிகர் நடிகைகளுக்குப் பஞ்சமேயில்லை.
அப்படி ஒருவராக இருந்த வரலட்சுமி தாரை தப்பட்டை படத்தில் சூறாவளி என்ற கதாபாத்திரத்தில் நடித்து தற்போது தன்னைப் பற்றி அதிகம் பேச வைத்திருக்கிறார்.பொதுவாக பாலா படங்களில் நடிக்கும் நாயகர்கள்தான் அதிகம் பேசப்படுவார்கள்.